Þingflokkur Sjálfstæðisflokksins fundaði í dag með sjálfstæðisfólki í Suðvesturkjördæmi , en fundurinn var haldinn í Hafnarfirði . Var fundurinn afar vel sóttur , fullt var út úr dyrum og hópur fólks þurfti að standa . Þórdís Kolbrún Reykfjörð Gylfadóttir varaformaður Sjálfstæðisflokksins , dómsmálaráðherra og ferðamála - , iðnaðar - og nýsköpunarráðherra , Áslaug Arna Sigurbjörnsdóttir ritari Sjálfstæðisflokksins og þingmennirnir Bryndís Haraldsdóttir og Óli Björn Kárason fóru yfir stjórnmálaviðhorfið og svöruðu fyrirspurnum . Umræðuefni fundarmanna voru af fjölbreyttum toga og umræður málefnalegar og uppbyggjandi . Fundurinn er hluti af fundaröð þingflokksins í kjölfar vel heppnaðrar hringferðar flokksins fyrr á árinu . Að þessu sinni fóru þingmenn fara vítt og breitt um landið í smærri hópum og ræddu við flokksmenn um það sem efst er á baugi . Síðustu þrír fundirnir voru í dag í Hafnarfirði , á Selfossi og í Reykjanesbæ en alls hélt þingflokkurinn 15 fundi í vikunni .